text: IEA: Eftirspurningur eftir olju, gassi og koli toppar innan 2030
text: #000001
text: Altjóða eftirspurningurin eftir fossilum brennievnum tvs. olju, gassi og koli fer væntandi at toppa áðrenn 2030 heldur altjóða orkustovnurin IEA
text: #000002
text: Hetta sigur altjóða orkustovnurin IEA í síni seinastu frágreiðing og grundgevur orsøkina at vera stóra menningin av varandi orkukeldum seinastu 12 mánaðirnar eins og vaksandi talið av elbilum.
text: #000003
text: Hetta er fyrstu ferð, at stovnurin metir, at “peak oil demand” hendir innan 2030.
text: #000004
text: Undir yvirskriftini "The world is at “the beginning of the end" of the fossil fuel era” grundgevur stovnurin fyri, hvussu støðan á altjóða orkumarknaðinum fer at broytast.
text: #000005
text: -Vit eru vitni til byrjanina til endan av einum tíðarskeiði við fossilum brennievnum, sigur stjórin í IEA, Fatih Birol. Greiningin hjá stovninum verður almannakunngjørd komandi mánadag í frágreiðingini “ World Energy Outlook” skrivar Financial Times.
text: #000006
text: -Hetta vísir, at veðurlagspolitikkur virkar leggur hann aftrat. Birol sigur víðari, at vit hava rokkið eitt søguligt vegamót, men heitir tó á politikarar um at skunda undir grøna orkuskiftið og minka um útlátið, hóast tað eru politiskar forðingar fyri at gera tað.
text: #000007
text: Higartil hevur IEA, sum varð stovnað av OECD, mett, at eftirspurningurin eftir fossilum brennievnum fór at toppa í 2030. Nú er metingin vegna mongu íløgurnar í varandi orku innan 2030.
text: #000009
text: Birol vísir á, at nýggjar stórar fossilar verkætlanir hava ikki bert avleiðingar fyri veðurlagið, tær bera eisini stóran fíggjarligan váða.
text: #000010
text: Seinastu 10 árini hevur Kina staðið fyri einum triðingi av eftirspurninginum eftir gassi og tveimum triðingum av oljuni. Sól, vindur og kjarnorka fara at ávirka kinverska vøkstrinum í kolanýtslu.
text: #000011
text: Birol heldur annars, politikarar eiga at vera skjótari til at taka við orkuskiftinum og sigur, at tað ber til at skunda undir orkuskiftið við einum meira víðgongdum veðurlagspolitikki, hóast avbjóðingar í Vesturheiminum í sambandi við, hvussu ov skjótar og víðgongdar avgerðir kunnu vera móttiknar av veljarunum.
text: #000012
text: Leiðarin í ES tinginum Roberta Metsola ávaraði herfyri um, at vandi er fyri, at veðurlagspolitikkurin, sum verður stýrdur úr Brussel, kann geva populistiskum flokkum vind í seglini, hetta um somu tíð sum bretska stjórnin hevur ætlanir um at loyva olju- og gassboringum.
text: #000014
text: Birol vísir á, at stór nýggj olju og gassfund kunnu gerast ónýtilig, tí íløgur fara at tróta m.a. tí hesar skulu brúkast til at halda verandi virksemi koyrandi.
text: #000015
text: Stór olju- og gassfeløg hava funnist harðliga at Birol og IEA, tí tey halda, at væntandi íløgur í olju- og gassveitingina í framtíðini kunnu hava við sær orkukreppur, um so er at metingin hjá IEA, um nær eftirspurningurin kemur í hæddina, er ov bjartskygd.
text: #000016
text: Eisini Opec felagsskapurin hevur funnist at IEA fyri at undirgrava marknaðin við at fáa íleggjarar at gevast við at gera íløgur í nýggjar oljuverkætlanir. Til hetta sigur Birol, at olju- og gassfeløg ikki bert undirmeta fólkahugsanina, tey gera eisini skeivar metingar av marknaðinum, um tey halda, at eftirspurningurin fer at vaksa komandi árini.
text: #000017
text: Hann ávarar um, at lækkar útlátið ikki munandi komandi árini, so verður torført at røkka 1,5 stig hitamarkinum. Tað er enn langt á mál at røkka útlátsmarkinum, men hetta liggur í okkara egnum hondum.
text: #000018
text: Regin Mittún nýggjur fíggjarstjóri hjá Magn
text: #000024
text: Oljuprísur uppá 100 dollarar í eygsjón
text: #000025
text: Russland sendir oljutangaskip norður um Sibiria
text: #000026
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000032